PMIndiaData/PMIndiaSum huggingface dataset:
ملک بھر کے دیہی برق کاری اور سوبھاگیہ اسکیم کے مستفدین سے  ویڈیو برج کے توسط سے وزیراعظم کی گفت و شنید

نئی دہلی۔19جولائی، وزیر اعظم جناب نریندر مودی نے ملک بھر کے گاؤں کے ایسے باشندگان سے گفت و شنید کی ہے جو گاؤوں 2014 سے اب تک مدت میں برق کاری سے آراستہ کئے گئے ہیں۔ یہ گفت و شنید پردھان منتری سہج بجلی ہر گھر یوجنا- سوبھاگیہ اسکیم کے مستفدین سے کی گئی اور اس کے لیے ویڈیو برج کا سہار لیا گیا۔ وزیر اعظم کے ذریعے ویڈیو کانفرنسنگ کے توسط سے مختلف النوع سرکاری اسکیموں کے مستفدین سے وزیر اعظم کی گفتگو کا یہ دسواں سلسلہ ہے۔ حال ہی میں برق کاری سے آراستہ کئے گئے 18 ہزار گاؤوں کے مستفدین سے ہوئی گفت و شنید سے خوش ہوکر وزیر اعظم نے کہا کہ ایسے لوگ جنھوں نے کبھی اندھیرا نہیں دیکھا وہ روشنی کے معنی نہیں سمجھ سکتے، جنھوں نے اپنی زندگیاں اندھیرے میں نہیں بسر کی ہیں، انھیں روشنی کی اہمیت نہیں سمجھ آئے گی۔ وزیر اعظم نے اپنی گفت وشندکے دوران کہا کہ این ڈی اے حکومت کے برسراقتدار ہونے کے بعد ہزاروں گاؤوں کو برق کاری سے آراستہ کیا گیاہے۔ انھوں نے کہا کہ سابقہ حکومت کے ذریعے کئے گئے باطل وعدوں کے برخلاف موجودہ حکومت نے باتوں کو عملی جامہ پہناکر ہر گاؤں کو بجلی سے آراستہ کیا ہے۔ حکومت نے نہ صرف برق کاری پر توجہ مرکوز کی ہے ، بلکہ ملک بھر میں ترسیلی نظام کی بھی اصلاح کی ہے۔ ان 18 ہزار گاؤوں میں سے جو آزادی کے 70 برس بعد بھی بجلی کی سہولت سے محروم تھے، انہیں گذشتہ چار برسوں کے دوران برق کاری سے آراستہ کیا گیا ہے۔ برقیا یا گیا آخری گاؤں منی پور میں لیسینگ موضع تھا جو 28 اپریل 2018 کو برق کاری سے آراستہ کیا گیا اور شمال مشرقی سیکٹر میں واقع ہے۔ جناب نریندر مودی نے کہا کہ 18 ہزار گاؤوں کو برق کاری سے آراستہ کرنا آسان کام نہیں تھا، کیونکہ ان میں سے بیشتر گاؤں دوردراز، پہاڑی علاقوں اور ایسے علاقوں میں واقع تھے ، جہاں کنیکٹی وٹی صفر کے برابر ہے۔ ان تمام دشواریوں کے باوجود افراد کی ایک لگن سے معمور ٹیم نے ہر گاؤں کو بجلی سے آراستہ کرنے کے خواب کو شرمندہ تعبیر کرنے کے لیے سخت جانفشانی کا ثبوت دیا۔ وزیر اعظم نے اشارہ کیا کہ حکومت نے مشرقی بھارت میں صورتحال یکسر بدل دی ہے، جہاں 18ہزار گاؤوں میں 14582 گاؤوں ایسے تھے، جہاں بجلی نہیں پہنچی تھی اور 5790 گاؤں شمال مشرق میں بجلی سے محروم تھے۔ انھوں نے کہا کہ حکومت، مشرقی بھارت کی ترقی کو ترجیح دیتی ہے اور مکمل برق کاری کے ساتھ اب مشرقی بھارت، ملک کے ترقیاتی سفر میں ایک بڑا کردار ادا کرسکتا ہے۔ وزیراعظم نے کہا کہ پردھان منتری سہج بجلی ہر گھر یوجنا کا آغاز اس مقصد سے کیا گیا ہے کہ ملک کے ہر ایک گھر تک بجلی پہنچا دی جائے۔ اس یوجنا کے توسط سے اب تک 86 لاکھ سے زائد کنبوں تک بجلی کی سہولت بہم پہنچائی جاچکی ہے۔ یہ یوجنا اپنی نوعیت کے لحاظ سے مشن موڈ کی یوجنا ہے اور اس کے تحت اس امر کو یقینی بنایا جائے گا کہ تقریباً چار کروڑ کنبوں کو بجلی کنکشنوں کی فراہمی کو یقینی بنایا جاسکے۔ وزیراعظم کے ساتھ گفت و شنید کرتے ہوئے دوردراز گاؤوں کے باشندگان جنھوں نے برق کاری سے استفادہ کیا ہے، نے انہیں بتایا کہ بجلی نے ان کی زندگیاں ہمیشہ کے لیے بدل دی ہیں۔ پہلے انہیں سارے کام غروب آفتاب سے قبل مکمل کرلینے ہوتے تھے اور بچوں کو مٹی کے تیل کے لیمپوں کی روشنی میں پڑھنے کے لیے مجبور ہونا پڑتا تھا، برق کاری نے ان کی زندگیاں آسان بنادی ہیں۔ اکثر مستفدین نے کہا کہ ان کی زندگی کی کوالٹی میں مجموعی طور پر بہتری رونما ہوئی ہے۔ مستفدین نے ان کے گھروں تک بجلی پہنچانے کے لئے وزیر اعظم کا شکریہ ادا کیا۔
دیگومراڈونا کی رحلت پر وزیراعظم کااظہارتعزیت

نئی دہلی ،26نومبر: وزیراعظم جناب نریندر مودی نے دیگومراڈونا کی رحلت پر دکھ کااظہار کیا ہے۔ ایک ٹویٹ میں وزیراعظم نے کہاہے کہ دیگومراڈونا فٹبال کے باکمال کھلاڑی جنہیں عالمی مقبولیت حاصل تھی۔ اپنے پورے کیریئر کے دوران انہوں نے ہمیں فٹبال کے شعبہ میں چند بہترین اسپورٹنگ لمحات سے نوازا ہے۔ ان کی ناوقت رحلت نے ہم سب کو صدمہ سے دوچار کیا ہے، خدا ان کی روح کو ابدی روح عطا کرے۔
وزیراعظم نے، اتراکھنڈ کے ہرسِل میں فوج کے جوانوں کے ساتھ دیوالی منائی

نئیدہلی08نومبر۔وزیراعظم جناب نریندر مودی نے اتراکھنڈ کے علاقے ہر سل میں فوج اور انڈوتبیتن بارڈر پولیس کے جوانوں کے ساتھ دیوالی منائی ۔ جناب نریند ر مودی نے اس موقع پر جوانو ں کو دیوالی کی مبارکباد دیتے ہوئے کہا کہ سرحدکے دوردرازعلاقوں اور برفانی چوٹیوں پر ہمارے جوان جس نیک نیتی اور لگن کے ساتھ خدمات انجام دیتے ہیں ، ان سے نہ صرف یہ ملک وقوم کو استحکام حاصل ہوتا ہے بلکہ 125 کروڑ ہندوستانی شہریوں کے مستقبل کے خواب کو بھی سلامتی حاصل ہوتی ہے۔ انہوں نے کہا کہ دیوالی روشنیوں کا تیوہار ہے ۔ یہ تیوہار روشنی پھیلاتا ہے اور برائیوں کو ختم کرتا ہے ۔جناب مودی نے مزید کہا کہ ہمارے جوان ٹھوس عہد بستگی اور نظم وضبط کے ساتھ اپنی حفاظتی خدمات انجام دینے کے ساتھ ساتھ عوام الناس میں سلامتی اوربے خوفی کا احساس پیدا کرتے ہیں۔ اس موقع پر وزیر اعظم نے یاد دلایا کہ وہ اس زمانے سے دیوالی کے تیوہار پر فوج کے جوانوں سے ملاقات کرتے رہے ہیں جب وہ گجرات کے وزیر اعلیٰ تھے۔ اس موقع پر انہوں نے اپنی کیلاش مانسروور یاترا کے دوران انڈوتبیتن بارڈر پولیس کے جوانوں سے گفتگو کا بھی تذکرہ کیا۔ وزیراعظم موصوف نے کہا کہ ہندوستان دفاع کے میدان میں زبردست رفتار کے ساتھ آگے بڑھ رہا ہے ۔اس سلسلے میں انہوں نے سابق فوجیوں کے لئے ایک عہدہ ایک پنشن (او آْر اوپی ) سمیت متعدد فلاحی اقدامات کا تذکرہ کیا ۔ وزیراعظم نے مزید کہا کہ اقوام متحدہ میں تعینات ہندوستان کی قیام امن کی خدمات کی پوری دنیا ستائش کرتی ہے۔ اس موقع پر وزیر اعظم نے جوانوں کو مٹھائیاں تقسیم کیں ۔اس کے ساتھ ہی انہوں نے اس موقع پر دوردراز کے علاقوں سے دیوالی کی مبارکباددینے آنے والے لوگوں سے بھی گفتگو کی ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
جاپان کے سابق وزیر اعظم عزت مآب جناب یوشی ہدے  سوگا نے وزیر اعظم سے ملاقات کی

جاپان کے سابق وزیر اعظم عزت مآب جناب یوشی ہدے سوگا نے 24 مئی ، 2022 ء کو ٹوکیو میں وزیر اعظم جناب نریندر مودی سے ملاقات کی ۔ انہوں نے ستمبر ، 2021 ء میں واشنگٹن ڈی سی میں کواڈ لیڈروں کی پہلی چوٹی میٹنگ کے موقع پر اپنی باہمی میٹنگ سمیت گذشتہ بات چیت کا ذکر کیا ۔ وزیر اعظم نے بھارت – جاپان تعلقات کو پختہ کرنے میں جناب سوگا کے تعاون کی ستائش کی ۔ دونوں لیڈروں نے بھارت – جاپان خصوصی اسٹریٹیجک اور عالمی ساجھیداری کو مزید مستحکم کرنے کے بارے میں تبادلۂ خیال کیا ۔ وزیر اعظم نے جاپانی ارکانِ پارلیمنٹ کے وفد کی قیادت کے لئے جناب سوگا کو بھارت آنے کی دعوت دی ۔ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
وزیر اعظم جناب مودی کا شری رام بہادر رائے کی کتاب کے اجراء پر پیغام

وزیر اعظم نے شری رام بہادر رائے کی کتاب’’بھارتیہ سنودھان۔ ان کہی کہانی‘‘ کے اجراء کی تقریب سے ویڈیو پیغام کے ذریعہ خطاب کیا۔ وزیر اعظم نے اپنی بات کا آغاز کرتے ہوئے شری رام بہادر رائے کی نئے نظریات کی زندگی بھر کی کھوج اور معاشرے کے سامنے کچھ نیا لانے کی کوشش کاذکر کیا۔ انھوں نے امید ظاہر کی کہ آج جس کتاب کا اجراء ہوا ہے وہ آئین کو تفصیلی طور پر سامنے لائے گی۔ جناب مودی نے کہا کہ اٹھارہ جون کو صدر راجیندر پرساد نے آئین میں پہلی ترمیم پر دستخظ کئے تھے اور یہ آئین کے جمہوری تنوع کا پہلا دن تھا جو کہ بقول وزیر اعظم ہماری سب سے بڑی طاقت ہے۔ وزیر اعظم نے کہا کہ ہمارا آئین آزاد ہندوستان کا ایک ویژن لے کر سامنے آیا جو ملک کی کئی نسلوں کے خوابوں کی تکمیل کرسکتا ہے۔ انھوں نے کہا کہ آئین ساز اسمبلی کی پہلی میٹنگ آزادی سے چند مہینے قبل نو دسمبر 1946 کو ہوئی تھی جو ہماری آنے والی آزادی اور جمہوریت پر ہمارے بھروسے اور یقین کا مظہر تھی۔ وزیر اعظم نے کہا کہ اس سے ثابت ہوتا ہے کہ آئین محض ایک کتاب نہیں ہے بلکہ یہ ایک نظریہ ہے، ایک عہد ہے، اور آزادی پر اعتماد ہے‘‘۔ وزیر اعظم نے امید ظاہر کی کہ شری رام کی کتاب بھولے بسرے خیالات کو یاد کرنے کی نئے ہندوستان کی کوشش کی روایت کا حصہ بنے گی تاکہ اس بات کو یقینی بنایا جاسکے کہ مستقبل کے ہندوستان میں ماضی کا شعور مستحکم رہے۔ انھوں نے کہا کہ یہ کتاب آزادی کی تریخ اور ہمارے آئین کے ان کہے باب ملک کے نوجوانوں کو ایک نئی سوچ دیں گے اور ان کے دائرۂ فکر کو وسعت دیں گے۔ وزیر اعظم نے کہا کہ حقوق اور فرائض کا امتزاج ہمارے آئین کو خاص بناتا ہے۔ اگر ہمارے پاس حقوق ہیں تو ساتھ میں فرائض بھی ہیں اور اگر ہمارے فرائض ہیں تو ہمارے حقوق یکساں طور پر مضبوط ہوجاتے ہیں۔ یہی وجہ ہے کہ آزادی کے امرت کال میں ملک فرائض کے احساس پر بات کررہا ہے اور فرائض پر اتنا زور دیا جارہا ہے۔ وزیر اعظم نے آئین کے بارے میں وسیع بیداری پھیلانے پر زور دیا ۔ انھوں نے کہا کہ کس طر ح گاندھی جی نے ہمارے آئین کے تصور کی قیادت کی۔ سردار پٹیل نے مذہبی بنیاد پر علیحدہ الیکٹورل سسٹم کو ختم کرکے ہندوستان کے آئین کو فرقہ پرستی سے پاک کیا۔ ڈاکٹر امبیڈکر نے آئین کی تمہید میں اخوت شامل کرکے’’ایک بھارت شریشٹھ بھارت‘‘ کی تشکیل کی اور کس طرح ڈاکٹر راجیندر پرساد جیسے اسکالروں نے آئین کو ہندوستان کی روح کے ساتھ جوڑ نے کی کوشش کی۔ یہ کتاب ہیں ان ان کہے پہلوؤں سے روشناس کراتی ہے۔ آئین کی متحرک نوعیت کا ذکر کرتے ہوئے وزیر اعظم نے کہا کہ ’’ہندوستان فطری طور پر آزاد سوچ والا ملک ہے، جمود ہماری بنیادی فطرت کا حصہ نہیں ہے۔ آئین ساز اسمبلی کے قیام سے اس کے ڈیٹا بیس تک، آئین کی منظوری سے اس کے موجودہ مرحلے تک ہم نے لگاتار ایک متنوع اور متحرک آئین دیکھا ہے۔ ہم نے دلیلیں دی ہیں، سوال اٹھائے ہیں، بحث ومباحثے کئے ہیں اور تبدیلیاں لائے ہیں۔ مجھے یقین ہے کہ یہ سب ہمارے عوام کے اذہان میں جاری رہے گا۔
وزیر اعظم نے ہندوستان کا پہلا ہائی جمپ میڈل جیتنے پر تیجسون شنکر کو مبارکباد دی

وزیر اعظم جناب نریندر مودی نے ہندوستان کا پہلا ہائی جمپ میڈل جیتنے پر تیجسون شنکر کو مبارکباد دی ہے۔ ہائی جمپ میں تیجسون شنکر کا کانسے کا تمغہ کامن ویلتھ گیمز، 2022 میں ٹریک اینڈ فیلڈ میں بھارت کا پہلا تمغہ بھی ہے۔ وزیر اعظم نے ٹویٹ کیا؛ ‘‘تیجسون شنکر نے تاریخ رقم کی۔ ا نہوں نے سی ڈبلیو جی میں ہمارا پہلا ہائی جمپ میڈل جیتا۔ کانسے کا تمغہ جیتنے پر انہیں مبارکباد۔ ان کی کاوشوں پر فخر ہے۔ ان کی مستقبل کی کوششوں کے لیے نیک خواہشات۔ وہ کامیابیاں حاصل کرتے رہیں۔’’
وزیر اعظم نے رانچی میں آیوشمان بھارت-پی ایم جے اے وائی کا افتتاح کیا

نئی دلّی ،23 ستمبر/ وزیر اعظم جناب نریندر مودی نے حفظان صحت سے متعلق اسکیم آیوشمان بھارت –پردھان منتری جن آروگیہ یوجنا کی رانچی میں ابتدا کی۔ وزیر اعظم مذکورہ اسکیم کی ابتدا سے متعلق اسٹیج پر پہنچنے سے پہلے مذکورہ اسکیم سے متعلق ایک نمائش کامعائنہ کیا۔ اسی تقریب میں وزیر اعظم نے چائے باسا اور کوڈرما میں میڈیکل کالجوں کے لیے سنگ بنیاد رکھنے کی غرض سے تختی کی نقاب کشائی کی۔ اس موقع پر اظہار خیال کرتے ہوئے وزیر اعظم نے کہا کہ اس اسکیم کے شروع کرنے کا مقصد سماج کے غریب ترین افراد کو صحت اور علاج ومعالجہ سے متعلق بہتر سہولیات فراہم کرنا ہے۔ انھوں نے کہا کہ اس اسکیم کے تحت فی سال پانچ لاکھ روپئے کا ہیلتھ انشورینس دینے کی بات کی گئی ہے۔ اس سے پچاس کروڑ عوام مستفید ہوں گے۔ یہ دنیا کی حفظان صحت کی سب سے بڑی اسکیم ہے۔ انھوں نے کہا کہ اس اسکیم سے جتنے افراد مستفید ہوں گے ان کی تعداد یوروپی یونین کی آبادی کے برابر ہے۔ یا امریکہ، کناڈا اور میکسیکو کی منجملہ آبادی کے برابر ہے۔ ۔ ۔ ۔ ۔ ۔ ۔ ۔ ۔ ۔ ۔
نو آموز آئی پی ایس افسران کی ’دیکشانت پریڈ‘سے ویڈیو کانفرنس کے ذریعے وزیر اعظم کے خطاب کا متن

نمسکار! دیکشانت پریڈ کی تقریب میں موجود مرکزی کونسل کے میرے ساتھی جناب امت شاہ جی، ڈاکٹر جیتندر سنگھ جی، جی کشن ریڈی جی، سردار ولبھ بھائی پٹیل نیشنل پولیس اکادمی کے اہلکار حضرات اور پورے جوش و جذبہ سے انڈین پولیس سروِس کو قیادت فراہم کرنے کے لیے تیار 71 آر آر کے میرے تمام نوجوان ساتھیوں! ویسے میں لگاتار آپ کے یہاں سے نکلنے والے سب ساتھیوں کو روبرو میں دہلی میں ملتا تھا۔ میری خوش قسمتی رہتی تھی کہ میں اپنی رہائش گاہ پر سب کو بلاتا تھا، گپ شپ بھی کرتا تھا۔ لیکن کورونا کے سبب جو حالات پیدا ہوئے ہیں، اس کی وجہ سے مجھے یہ موقع گنوانا پڑ رہا ہے۔ لیکن مجھے پختہ یقین ہے کہ مدتِ کار کے دوران کبھی نہ کبھی آپ لوگوں سے ملاقات ہو جائے گی۔ ساتھیوں، لیکن ایک بات یقینی ہے کہ اب تک آپ ایک ٹرینی کے طور پر کام کرتے ہیں، آپ کو لگتا ہے کہ ایک شیلٹر ہے، ایک پروٹیکٹو انوائرمینٹ میں آپ کام کر رہے ہیں۔ آپ کو لگتا ہے کہ غلطی کریں گے تو ساتھی بھی ہے، سنبھالے گا، آپ کو ٹریننگ دینے والے لوگ ہیں وہ بھی سنبھال لیں گے۔ لیکن راتوں رات صورتحال بدل جائے گی۔ جیسے ہی یہاں سے آپ باہر نکلوگے، آپ پروٹیکٹو انوائرمینٹ میں نہیں ہوں گے۔ عام انسان آپ کو، نئے ہو، تجربہ ابھی ہوا نہیں ہے، کچھ نہیں سمجھے گا۔ وہ تو یہ سمجھے گا کہ بھئی آپ تو یونیفارم میں ہیں، آپ تو صاحب ہیں، میرا یہ کام کیوں نہیں ہو رہا ہے۔ اور آپ تو صاحب ہیں، آپ ایسا کیسے کرتے ہو؟ یعنی آپ کی طرف دیکھنے کا نظریہ بالکل بدل جائے گا۔ ایسے میں آپ کس طرح سے خود کو پیش کرتے ہیں، کیسے آپ خود کو وہاں سے فعال کرتے ہیں، اس کو بہت باریکی سے دیکھا جائے گا۔ میں چاہوں گا کہ آپ اس میں شروع کے دور میں جتنے over conscio|| یعنی عظیم لوگ جس طرح کا سلوک دکھاتے ہیں، باقی لوگ بھی ویسا ہی سلوک کرتے ہیں۔ مجھے یقین ہے کہ آپ ان عظیم شخصیات کی کیٹیگری میں ہیں، آپ اس عظمت کو ثابت کرنے کی کیٹیگری میں ہیں، آپ کو ایک موقع ملا ہے، ساتھ ساتھ ایک ذمہ داری ملی ہے۔ اور جس قسم کی چنوتیوں سے آج انسانی برادری گزر رہی ہے، اس انسانی برادری کی حفاظت کے لیے، ہمارے ملک کے ترنگے کی آن- بان- شان کے لیے، ہندوستانی آئین کے تئیں خود سپردگی کے ساتھ سیوا پرمو دھرمہ؛ rule کی اپنی ایک اہمیت ہے لیکن role، اس کی خاص اہمیت ہے۔ میں rule based کام کروں گا کہ role based کام کروں گا۔ اگر ہمارا role based زیادہ اہم مانیں گے تو rule تو اپنے آپ فالو ہو جائیں گے۔ اور ہمارا رول perfectly ہم نے اس پر عمل کیا تو لوگوں میں اعتماد مزید بڑھ جائے گا۔ میں پھر ایک بار آپ سب کو بہت بہت نیک خواہشات پیش کرتا ہوں اور مجھے یقین ہے کہ خاکی کی عزت بڑھانے میں آپ کی طرف سے کوئی کمی نہیں رہے گی۔ میری طرف سے بھی آپ کی، آپ کے اہل خانہ کی، آپ کے اعزاز کی جو کچھ بھی ذمہ داریاں نبھانے کی ہیں، اس میں کبھی کمی نہیں آنے دوں گا۔ اسی یقین کے ساتھ آج کے اس مبارک موقع پر بے شمار نیک خواہشات پیش کرتے ہوئے آپ کو میں خیرباد کہتا ہوں! شکریہ !
وزیراعظم نے اڈیشہ کےجھارسوگوڈا  شہر میں ایک سڑک حادثےمیں لوگوں کی جانیں  ضائع ہونےپر تعزیت کا اظہار کیا ہے

نئی دہلی، 17ستمبر، 2022/ وزیراعظم جناب نریندر مودی نے اڈیشہ کے شہر جھارسوگوڈا میں ایک سڑک حادثے کی وجہ سے جانیں ضائع ہونے پر گہرےرنج و غم کا اظہار کیا ہے۔ وزیر اعظم کےدفتر نے ٹوئیٹ کیا ہے ؛ ’’اڈیشہ کے جھارسوگوڈا میں رونما یہ حادثہ افسوس ناک ہے ۔ میں ان لوگوں کے کنبے کے ساتھ ہوں جن کی جانیں اس حادثے میں ضائع ہوئی ہیں۔ میں دعا کرتا ہوں کہ اس حادثے میں جو لوگ زخمی ہوئے ہیں وہ جلد سے جلد صحتیاب ہوں : وزیراعظم‘‘
کابینہ نے دھارچولا (بھارت) – دھارچولا (نیپال)  میں دریائے مہاکالی پر میں پل کی تعمیر کے لئے بھارت اور نیپال کے درمیان ایم او یو کو  منظوری دی

وزیر اعظم جناب نریندر مودی کی صدارت میں مرکزی کابینہ نے آج کا دھارچولا (بھارت) – دھارچولا (نیپال) میں دریائے مہاکالی پر پل کی تعمیر کے لئے بھارت اور نیپال کے درمیان مفاہمت نامے (ایم او یو) کو منظوری دی۔ مفاہمت نامے پر دستخط کئے جانے سے دونوں ممالک کے درمیان سفارتی تعلقات مزید بہتر ہوں گے۔ پس منظر: قریبی پڑوسی ہونے کے ناطے بھارت اور نیپال کی دوستی اور تعاون کے منفرتعلقات ہیں جن کی خصوصیت ان کی کھلی سرحد اور عوام سے عوام کے گہرے رشتے اور ثقافتی تعقات ہیں۔ بھارت اور نیپال دونوں مختلف علاقائی فورموں یعنی سارک، بمسٹیک کے ساتھ ساتھ عالمی فورموں میں بھی مل کر کام کر تے ہیں۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیراعظم نے  ریاست اتراکھنڈ کے یوم تاسیس کی  مبارکباد دی

نئی دہلی،09 نومبر : وزیراعظم جناب نریندر مودی نے ریاست اتراکھنڈ کے یوم تاسیس کی مبارکباد دی ہے۔ اس موقع پر وزیراعظم نے اپنے مبارکباد کے پیغام میں کہا ‘‘ ترقی کی نئی منزلیں طے کرنے والی دیو بھومی کی حیثیت کا درجہ رکھنے والی ریاست اتراکھنڈ کے لوگوں کو اتراکھنڈ کے یوم تاسیس کی بہت بہت مبارکباد’’۔ ٹوئیٹر پر وزیراعظم جناب نریندر مودی کا پیغام حسب ذیل ہے:
یوروپین بینک فار  ری کنسٹرکشن اینڈ ڈیو لپمنٹ کے لئے ہندوستان کی رکنیت کو کا بینہ کی منظوری

نئی دہلی،22 نومبر ۔ وزیر اعظم جناب نریندر مودی کی صدارت میں مرکزی کا بینہ نے یو روپین بینک فار ری کنسٹرکشن اینڈ ڈیولپمنٹ (ای بی آر ڈی) کے لئے ہندوستان کی رکنیت کو منظوری دے دی ہے ۔ ای بی آر ڈی کی رکنیت حاصل کر نے کے لئے وزارت خزانہ کے اقتصادی امور کے محکمے کے ذریعہ ضروری اقدامات کئے جا ئیں گے ۔ اثرات: ای بی آر ڈی کی رکنیت سے ہندوستان کی بین الاقوامی حیثیت میں اضافہ ہوگا اور اس کے اقتصادی مفاد کو فروغ حاصل ہوگا ۔ ای بی آر ڈی جن ملکوں میں کام کرتا ہے ان تک رسا ئی ہو نے سے ہندوستان کے سر ما یہ کا ری کے مواقع میں اضافہ ہوگا۔ مینو فیکچرنگ ، خدمات ، اطلاعاتی ٹیکنا لوجی اور توانائی کے شعبے میں ساتھ ساتھ ما لیاتی انتظام کے ذریعہ ای بی آر ڈی اور ہندوستان کے درمیان تعاون کے امکانات میں اضافہ ہوگا۔ اس سے ملک میں سرمایہ کا ری کے لئے ایک بہتر ما حول تیار کر نے میں بھی مدد ملے گی۔ ای بی آر ڈی کی رکنیت سے ہندوستانی فرموں کی مسا بقتی طاقت میں اضافہ ہوگا اور اس سے کا روبار کے مواقع، حصولیابی کی سرگرمیوں، مشاورتی کاموں وغیرہ کے معاملے میں بین الاقوامی بازاروں میں رسائی میں اضافہ ہو گا ۔ اس سے ایک طرف جہاں ہندوستانی پروفیشنلز کے لئے نئے راستے کھلیں گے اور نئے مواقع پیدا ہوں گےوہیں اقتصادی سر گرمیوں میں اضافے سے روزگار کے امکانات پیدا ہوں گے۔ ای بی آر ڈی کی رکنیت کے لئے کم از کم ابتدائی سرما یہ کا ری تقریباً ایک ملین پاؤنڈ کی کر نی ہو گی۔ اس رقم کی سرمایہ کاری اس صورت میں کر نی ہو گی جب کہ ہندوستان رکنیت حاصل کر نے کے لئے ضروری کم از کم ایک سو حصص خریدنے کا فیصلہ کر ے۔ اگر ہندوستان اس سے زیادہ تعداد میں بینک کے حصص خریدنے کا فیصلہ کر ے گا تو اس سے زیادہ سرما یہ کاری کر نی ہو گی ۔ اس مرحلے پر بینک کی رکنیت حاصل کر نے کے لئے اصولی طور پر کا بینہ کی منظوری حاصل کی جا رہی ہے ۔
وزیر اعظم نے ہندوستان کی جی 20 صدارت کے پہلوؤں پر تبادلہ خیال کرنے کے لئے گورنروں، وزرائے اعلیٰ اور لیفٹیننٹ گورنروں کی ویڈیو میٹنگ کی صدارت کی

وزیر اعظم جناب نریندر مودی نے آج ریاستوں کے گورنروں اور وزرائے اعلیٰ کے علاوہ مرکز کے زیر انتظام علاقوں کے لیفٹیننٹ گورنروں کی ایک ویڈیو میٹنگ کی صدارت کی۔ اس میٹنگ میں ہندوستان کی جی 20 کی صدارت سے متعلق پہلوؤں پر تبادلہ خیال کیا گیا۔ وزیر اعظم نے اپنی باتوں میں کہا کہ ہندوستان کی جی 20 کی صدارت کا تعلق پوری قوم سے ہے اور یہ ملک کی طاقت کو ظاہر کرنے کا ایک منفرد موقع ہے۔ وزیر اعظم نے مل کر کام کرنے کی اہمیت پر زور دیا اور ریاستوں/ مرکز کے زیر انتظام علاقوں سے مختلف جی 20 پروگراموں کی تنظیم میں تعاون کی خواہش کی۔ انہوں نے نشاندہی کی کہ جی 20 کی صدارت روایتی بڑے میٹرو شہروں سے ہٹ کر ہندوستان کے حصوں کو سامنے لانے میں مدد کرے گی اس طرح ہمارے ملک کے ہر حصے کی انفرادیت سامنے آئے گی۔ یہ اجاگر کرتے ہوئے کہ ہندوستان کی جی 20 کی صدارت کے دوران سیاحوں کی بڑی تعداد ہندوستان آ سکتی ہے اور بین اقوامی میڈیا مختلف تقریبات پر توجہ مرکوز کرسکتا ہے وزیر اعظم نے ریاستوں اور مرکز کے زیر انتظام علاقوں کی اہمیت پر زور دیا کہ وہ اپنے آپ کو پرکشش کاروبار، سرمایہ کاری اور سیاحتی مقامات کے طور پر دوبارہ برانڈ کرنے کے لئے اس موقع کو استعمال کریں۔ انہوں نے جی 20 ایونٹس میں پوری حکومت اور پورے معاشرے کے نقطہ نظر کے ذریعے لوگوں کی شرکت کو یقینی بنانے کی ضرورت کا اعادہ کیا۔ کئی گورنروں، وزرائے اعلیٰ، اور لیفٹیننٹ گورنرز نے میٹنگ کے دوران ریاستوں کی طرف سے جی 20 کے اجلاسوں کی مناسب میزبانی کے لئے کی جا نے والی تیاریوں پر زور دیتے ہوئے اپنے خیالات کا اظہار کیا۔ اجلاس سے وزیر خارجہ نے بھی خطاب کیا اور ہندوستان کے جی 20 شیرپا کی طرف سے ایک پریزنٹیشن پیش کی گئی۔
وزیر اعظم نے کھرچی پوجا کے آغاز پر لوگوں کو مبارکباد دی

وزیر اعظم جناب نریندر مودی نے کھرچی پوجا کے آغاز پر عوام کو مبارکباد دی ہے۔ ایک ٹویٹ میں، وزیر اعظم نے کہا؛ ‘‘کھرچی پوجا کے آغاز پر مبارکباد۔ چتردش دیوتا کی برکتیں ہم پر ہمیشہ سایہ فگن رہیں۔ سب کو شاندار صحت، کامیابی اور خوشحالی نصیب ہو۔’’
وزیر اعظم کا گجرات فورنسک سائنسز یونیورسٹی، گاندھی نگر، گجرات میں جلسہ تقسیم اسناد سے خطاب

گجرات کے گورنر جناب او۔ پی۔ کوہلی جی، وزیر اعلیٰ جناب روپانی جی، نائب وزیر اعلیٰ جناب نتن بھائی، کابینہ کے ان کےساتھی جناب بھوپیندر جی چڑاسما، جناب پردیپ سنگھ جاڈیجہ، گجرات فورنسک سائنسز یونیورسٹی کے ڈائرکٹر جنرل ڈاکٹر جے ایم ویاس، جلسہ تقسیم اسناد میں موجود تمام معززین، میڈل فاتح اسکالرس، ان کے رفقاء حضرات اور آج وزیر اعظم کے خاص، اسکول کے جو بچے آئے ہیں وہ میرے خاص مہمان ہیں۔ भाईयों और बहनों आप सभी का गुजरात के Forensic Science  wish all the graduating students a bright and vibrant future. और मैं विशेष रूप से आज मैं देख रहा था बड़ी मुश्किल से कोई लड़का नजर आता था, सारे अवॉर्ड बेटियां ले रही थी। देखिए यह बदलते हुए समय की दमक है। मैं विशेष रूप से उन बेटियों को और उनके मां-बाप को बहुत-बहुत बधाई देता हूं और इन बेटियों को विशेष रूप से रक्षाबंधन की शुभकामनाएं देता हूं। बहुत-बहुत धन्‍यवाद।
وزیر اعظم نے سری پدم نابھا سوامی مندر میں پوجا کی : سودیش درشن اسکیم کا افتتاح کیا

نئی دلّی ، 16 جنوری ؍وزیر اعظم جناب نریندر مودی نے گزشتہ روز تھیرووننتھا پورم کا دورہ کیا ۔ انہوں نے وہاں ایک سودیش درشن اسکیم کا افتتاح کرتے ہوئے ایک تختی کی نقاب کشائی کی ۔ انہوں نے سری پدم نابھا سوامی مندر میں پوجا ارچنا بھی کی ۔ وزیر اعظم ، تھیرووننتھا پورم ، گزشتہ روز صبح سویرے کولم بائی پاس کے افتتاح کرنے کے لئے گئے تھے ۔ ۔ ۔ ۔ ۔ ۔ ۔
صدرجمہوریہ رامناتھ  کووند کابیان قومی ترقی کے تئیں ان کے جذبے کو ظاہر کرتا ہے:وزیر اعظم

وزیر اعظم جناب نریندر مودی نے کہا ہے کہ صدرجمہوریہ جناب رام ناتھ کووند کا عہدہ چھوڑنے کے موقع پر قوم سے متاثر کن خطاب "اس جذبے کی عکاسی کرتا ہے جس کے ساتھ انہوں نے ہمارے صدرجمہوریہ کی حیثیت سے قوم کی خدمت کی۔" ایک ٹویٹ میں وزیر اعظم نے کہا: "صدر کووند کا ایک متاثر کن خطاب۔ ان کےبیان قومی ترقی کے تئیں ان کے جذبے کو ظاہر کرتے ہیں اور اس جذبے کی عکاسی کرتے ہیں جس کے ساتھ انہوں نے ہمارے صدر جمہوریہ کی حیثیت سے قوم کی خدمت کی ہے۔"
وزیر اعظم نے گجرات میں ماں امیا دھام ڈیولپمنٹ پروجیکٹ کا سنگ بنیاد رکھنے کے موقع پر خطاب کیا

وزیر اعظم جناب نریندر مودی نے آج ویڈیو کانفرنسنگ کے ذریعے گجرات میں امیا ماتا دھام مندر اور مندر کے احاطے پر مشتمل ماں امیا دھام ترقیاتی پروجیکٹ کا سنگ بنیاد رکھنے کے موقع پر خطاب کیا۔ وزیر اعظم نے کہا کہ یہ منصوبہ ’سب کا پریاس‘ کے تصور کی بہترین مثال ہے کیونکہ یہ مبارک منصوبہ سب کی کوششوں سے پایہ تکمیل کو پہنچے گا۔ انھوں نے اس بات پر زور دیا کہ عقیدت مندوں کو چاہیے کہ وہ روحانی مقصد کے ساتھ ساتھ سماجی خدمت کے جذبے کے ساتھ اس کار عظیم میں حصہ لیں کیونکہ لوگوں کی خدمت ہی سب سے بڑی عبادت ہے۔ وزیر اعظم نے اجتماع سے کہا کہ وہ تنظیم کے تمام پہلوؤں میں مہارتی ترقی کے عنصر کو شامل کریں۔ انھوں نے کہا، ”ہمارے پرانے وقتوں میں، خاندان کے سیٹ اپ کا ڈھانچہ ہوتا تھا تاکہ مہارت کو وراثت کے طور پر اگلی نسل تک پہنچایا جا سکے۔ اب سماجی تانے بانے بہت بدل چکے ہیں، اس لیے ہمیں اس کے لیے درکار میکانزم کو ترتیب دے کر یہ کام انجام دینا ہو گا“۔ جناب مودی نے بیٹی بچاؤ بیٹی پڑھاؤ مہم کے دوران اپنے انجھا کے دورے کو یاد کیا۔ اس دورے کے دوران انھوں نے اس بات پر زور دیا تھا کہ خواتین کی شرح پیدائش میں زبردست کمی ایک بد نما داغ ہے۔ انھوں نے چیلنج قبول کرنے پر لوگوں کا شکریہ ادا کیا اور آہستہ آہستہ اب ایک ایسی صورتحال پیدا ہو رہی ہے جہاں لڑکیوں کی تعداد تقریباً لڑکوں کے برابر ہو گئی ہے۔ اسی طرح، انھوں نے علاقے میں پانی کی صورتحال سے نمٹنے کے لیے ماں امیا کے احسانات اور عقیدت مندوں کی شرکت کو یاد کیا۔ انھوں نے بڑے پیمانے پر ڈرپ آبپاشی سسٹم کو اپنانے کے لیے ان کا شکریہ ادا کیا۔ وزیر اعظم نے کہا کہ اگر ماں امیا روحانی رہنما ہیں تو ہماری زمین ہماری زندگی ہے۔ انھوں نے خطے میں سوائل ہیلتھ کارڈ کو اپنانے پر اطمینان کا اظہار کیا۔ انھوں نے لوگوں سے کہا کہ وہ شمالی گجرات کے علاقے میں نامیاتی کھیتی شروع کریں۔ نامیاتی کھیتی کو زیرو بجٹ فارمنگ بھی کہا جا سکتا ہے۔ ”ٹھیک ہے، اگر آپ کو میری درخواست مناسب نہیں لگتی تو میں ایک متبادل تجویز کروں گا۔ اگر آپ کے پاس 2 ایکڑ کی زرعی زمین ہے، تو کم از کم 1 ایکڑ میں نامیاتی کاشتکاری کرنے کی کوشش کریں اور بقیہ 1 ایکڑ کو معمول کے مطابق استعمال کریں۔ ایک سال کے لیے اسی طرح کی کوشش کریں۔ اب اگر آپ کو یہ فائدہ مند لگتا ہے، تو آپ پورے 2 ایکڑ میں نامیاتی کاشتکاری کر سکتے ہیں۔ اس سے لاگت کی بچت ہوگی اور اس کے نتیجے میں ہماری زمین ہموار ہوگی“۔ انھوں نے انھیں 16 دسمبر کو نامیاتی کاشتکاری کے پروگرام میں شرکت کی دعوت دی۔ انھوں نے ان سے درخواست کی کہ وہ فصلوں کے نئے انداز کو اپنائیں۔
سردار پٹیل کے یوم پیدائش پر وزیراعظم کا سلام عقیدت

نئی دہلی۔31؍اکتوبر۔وزیراعظم جناب نریندر مودی نے سردار پٹیل کے یوم پیدائش کے موقع پر انہیں سلام عقیدت پیش کیا ہے۔ اپنے پیغام میں وزیراعظم نے کہا ہے کہ سردار پٹیل کو ان کے یوم پیدائش کے موقع پر سلام عقیدت۔ انہوں نے بھارت کے لئے جو ناقابل فراموش خدمات انجام دی ہیں اور جو عظیم تعاون دیا ہے، اسے کبھی بھی بھلایا نہیں جاسکتا۔
مرکزی کابینہ نے انکم ٹیکس لوک پال اور بالواسطہ  ٹیکس لوک پال کا عہدہ ختم کرنے کا منظوری دے دی ہے

نئی دہلی، 7 فروری 2019/مرکزی کابینہ کی میٹنگ میں جس کی صدارت وزیراعظم جناب نریندر مودی نے دی،انکم ٹیکس لوک پال اور بالواسطہ ٹیکس لوک پال کا عہدہ ختم کرنے کی منظوری دے دی ہے۔ یہ منظوری پبلک کی طرف سے منتخبہ شکایات کے تدارک کے متبادل طریقہ کار کی وجہ سے دی گئی ہے کیونکہ لوک پال کا عہدہ شکایات کو دور کرنے کےموجودہ متوازی چینلوں کی موجودگی میں زیادہ موثر ثابت نہیں ہوسکتا ۔ اس لئے انکم ٹیکس لوک پال اور بالواسطہ ٹیکس لوک پال کے عہدے ختم کئے جارہے ہیں۔ پس منظر:۔ انکم ٹیکس لوک پال کا عہدہ 2003 میں قائم کیا گیا تھا اور اس کا مقصد انکم ٹیکس سے متعلق شکایات کے فیصلے کے لئے عوام کی پریشانیوں کو دور کرنے کے لئے قائم کیا گیا تھا لیکن اس عہدہ کے ذریعہ لوگ اپنا مقصد حاصل کرنے میں ناکام رہے۔ اس کےبرخلاف ٹیکس ادا کرنے والوں نے اپنی شکایات کے ازالہ کے لئے متبادل طریقے کو ترجیح دینا شروع کردی جیسے سی پی جی آر ایم ایس (سینٹرالائزڈ پبلک گریویئنس ریڈریس اینڈ مونیٹرنگ سسٹم) آئیکر سیوا کیندر وغیرہ۔ مزید برآں یہ کہ 2011 میں یہ فیصلہ بھی کیا گیا کہ بالواسطہ ٹیکس لوک پالوں کے خالی دفاتر کو بند کردیا جائے۔ ۔۔۔۔۔۔۔۔۔۔۔ م ن ۔ ج ۔ ج۔
وزیر اعظم نے منی پور کے رانی گائڈن لیو ریلوے اسٹیشن پر   پہنچنے والی پہلی مال گاڑی  کی ستائش کی

نئی دلّی ،29 جنوری / وزیر اعظم جناب نریندر مودی نے منی پور کے تامنگ لونگ ضلع میں رانی گائڈن لیو ریلوے اسٹیشن پر پہنچنے والی پہلی مال گاڑی کی ستائش کی ہے اور کہا ہے کہ منی پور کی کنکٹیویٹی میں اضافہ ہو گا اور تجارت کو فروغ حاصل ہو گا ۔ شمال مشرقی خطے کی ترقی کے وزیر جناب جی کشن ریڈی کے ایک ٹوئیٹ کے جواب میں وزیر اعظم نے کہا کہ ’’ شمال مشرق کی کایا پلٹ جاری ہے ۔ منی پور کی کنکٹیویٹی میں اضافہ ہو گا اور تجارت کو فروغ حاصل ہو گا ۔ ریاست کی شاندار مصنوعات پورے ملک تک پہنچ سکیں گی ۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( ش ح ۔ و ا ۔ ع ا )